Oficiālais Vēstnesis L 145 , 20/06/2000 Lpp. 0015 - 0018



Komisijas Regula (EK) Nr. 1286/2000 (2000. gada 19. jūnijs), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2758/1999 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai, (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem. (5) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (6) Fenoksimetilpenicilīns jāiekļauj Regulas (EEK) Nr. 2377/90 I pielikumā. (7) Kalcija aspartāts, Rhei radix standartizētie ekstrakti un no tiem iegūtie preparāti, Matricaria recutita un no tās iegūtie preparāti, cinka aspartāts, nātrija salicilāts, nātrija acetilsalicilāts, salicilskābe, metilsalicilāts, karbasalāta kalcijs un bismuta bāziskais nitrāts un alumīnija bāziskais salicilāts, un acetilsalicilskābes DL-lizīns jāiekļauj Regulas (EEK) Nr. 2377/90 II pielikumā. (8) Lai varētu pabeigt zinātniskos pētījumus, metilprednizolons un acetilizovaleriltilozīns jāiekļauj Regulas (EEK) Nr. 2377/90 III pielikumā. (9) Pirms šīs regulas stāšanās spēkā jāatvēl pietiekams laika posms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]. (10) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 19. jūnijā Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 331, 23.12.1999., 49. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Ar šo Regulas (EEK) Nr. 2377/90 I pielikumā iekļauj šādas vielas (to farmakoloģiski aktīvo vielu saraksts, kurām noteikti atlieku maksimāli pieļaujamie daudzumi): 1. Pretinfekcijas līdzekļi 1.2. Antibiotikas 1.2.1. Penicilīni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Fenoksimetilpenicilīns | Fenoksimetilpenicilīns | Cūkas | 25 µg/kg | Muskuļi | | 25 µg/kg | Aknas | | 25 µg/kg | Nieres" | | B. Ar šo Regulas (EEK) Nr. 2377/90 II pielikumā iekļauj šādas vielas (to vielu saraksts, uz kurām neattiecas prasība par atlieku maksimāli pieļaujamajiem daudzumiem): 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | Alumīnija bāziskais salicilāts | Visas produktīvās sugas, izņemot zivis Tikai lokālai lietošanai | | Bismuta bāziskais nitrāts | Govis | Tikai ievadīšanai piena dziedzeros | Kalcija aspartāts | Visas produktīvās sugas | | Metilsalicilāts | Visas produktīvās sugas, izņemot zivis | Tikai lokālai lietošanai | Salicilskābe | Visas produktīvās sugas, izņemot zivis | Tikai lokālai lietošanai | Nātrija salicilāts | Visas produktīvās sugas, izņemot zivis | Tikai lokālai lietošanai | Cinka aspartāts | Visas produktīvās sugas" | | 6. Augu izcelsmes vielas "Farmakoloģiski aktīvā(-ās) viela(-as) | Dzīvnieku suga | Citi noteikumi | Matricaria recutitaun no tās iegūtie preparāti | Visas produktīvās sugas | | Rhei radix standartizētie ekstrakti un no tiem iegūtie preparāti | Visas produktīvās sugas" | | C. Regulas (EEK) Nr. 2377/90 III pielikumā iekļauj šādas vielas (to farmakoloģiski aktīvo vielu saraksts, ko izmanto veterinārajās zālēs un kam ir noteikts atlieku maksimāli pieļaujamo daudzumu pagaidu termiņš): 1. Pretinfekcijas līdzekļi 1.2. Antibiotikas 1.2.2. Makrolīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Acetilizovaleriltilozīns | Acetilizovaleriltilozīna un 3-O-acetiltilozīna summa | Cūkas | 100 µg/kg | Muskuļi | Atlieku maksimāli pieļaujamo daudzumu pagaidu termiņš beidzas 1.7.2001. | 100 µg/kg | Āda un tauki | 100 µg/kg | Aknas | 100 µg/kg | Nieres" | 7. Kortikoīdi 7.1. Glikokortikoīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Metilprednizolons | Metilprednizolons | Govis | 10 µg/kg | Muskuļi | Atlieku maksimāli pieļaujamo daudzumu pagaidu termiņš beidzas 1.7.2001.Nelietot dzīvniekiem, no kuriem iegūst pienu, ko lieto pārtikā | 10 µg/kg | Tauki | 10 µg/kg | Aknas | 10 µg/kg | Nieres" | --------------------------------------------------